บ่าวสาวชื่นมื่น ร่วมงาน วิวาห์ใต้สมุทร เช็กอินจุดเที่ยวดัง อบอวลความรัก
บ่าวสาวควงคู่ชู้ชื่น ร่วมงาน วิวาห์ใต้สมุทรทะเลตรัง ครั้งที่ 24 พาเที่ยวเขาไม้แก้วพิสดาร แหล่งท่องเที่ยวที่ใหม่ และเช็กอินจุดเที่ยวชื่อดัง จ.ตรัง ภายใต้คอนเซปต์ทะเลตรัง สีชมพูผู้สื่อข่าวรายงานว่า ที่โรงแรมธรรมรินทร์ ธนา จ.ตรัง นายลือชัย เจริญทรัพย์ ผู้ว่าราชการจังหวัดตรัง พร้อมด้วย นายพิชัย มะนะสุทธิ์ ประธานหอการค้าจังหวัดตรัง นายประชา งามรัตนกุล ประธานสภาอุตสาหกรรมจังหวัดตรัง ร่วมพิธีต้อนรับคู่บ่าวสาวทั้งชาวไทยและชาวต่างประเทศจำนวน 20 คู่ เป็นชาวไทย 15 คู่ และชาวต่างชาติ 5 คู่ คือ มาเลเซีย ไทย-แคนาดา ไทย-สวีเดน ไทย-จีน และไทย-เยอรมัน ที่เข้าร่วมพิธีวิวาห์ใต้สมุทรหรือ งานแต่งงานใต้ทะเล ปีที่ 24 จัดขึ้นระหว่างวันที่ 13-15 กุมภาพันธ์นี้ เพื่อต้อนรับเทศกาลแห่งความรักหรือ วันวาเลนไทน์ และเพื่อส่งเสริมการท่องเที่ยวใน จ.ตรังทั้งนี้ คู่รักบ่าวสาวได้เดินทางไปบันทึกภาพยังสถานที่ต่างๆ ใน จ.ตรัง ได้แก่ สถานีรัก และบ้านพิพิธภัณฑ์พระยารัษฎา อ.กันตัง ลานลูกลม และถ้ำเขาช้างหายจำลอง อ.นาโยง และ เขาไม้แก้วพิสดาร อ.สิเกา ซึ่งเป็นสถานที่เที่ยวแห่งใหม่ที่สร้างขึ้นเพื่อเป็นศูนย์เรียนรู้ทะเลอันดามัน สามารถชมความงาม สัมผัสงานศิลปะ ภาพเขียน 3 มิติ งานปั้นประติมากรรมอีกมากมาย และสถานที่ท่องเที่ยวที่สำคัญของ 6 จังหวัดฝั่งอันดามัน ตั้งอยู่ที่ ม.1 ต.เขาไม้แก้ว อ.สิเกา จ.ตรัง โดยวันนี้มีการเปิดบริการให้คู่รักบ่าวสาวร่วมเข้าชม และบันทึกภาพ ทั้งยังเปิดให้บริการเป็นวันแรกสำหรับคู่บ่าวสาวนางสาวอภิรดี สุพลวัฒนกุล อายุ 36 ปี อาชีพธุรกิจส่วนตัว เจ้าสาว กล่าวว่า วันนี้รู้สึกดีใจมาก เพราะจริงๆ แล้วเราเคยแต่งงานกันมาแล้ว แต่วันนี้เป็นวันพิเศษจริงๆ เพราะมีลูกมาร่วมในงานแต่งงานของเราด้วย อยากให้เขาเห็นว่าพ่อแม่รักกัน อยากให้เห็นว่าในวันแต่งงานมีอะไรเกิดขึ้นบ้างด้านนายปินะ สุทธพรรณ อายุ 34 ปี อาชีพธุรกิจส่วนตัว เจ้าบ่าว กล่าวว่า เหตุผลที่เลือกเข้าร่วมในงานนี้เพราะตนก็เชื่อว่างานนี้เป็นงานที่มีชื่อเสียงของจังหวัดตรัง และเชื่อว่าจะสามารถดึงดูดนักท่องเที่ยวได้ดี และการได้เข้าร่วมในครั้งนี้ก็รู้สึกเป็นเกียรติเป็นอย่างยิ่ง ทั้งยังรู้สึกประทับใจกับเขาไม้แก้วมาก เพราะเป็นที่เที่ยวที่เปิดใหม่ เราถือเป็นผู้ที่ได้บุกเบิกก็ทำให้ประทับใจมากยิ่งขึ้น.
บ่าวสาวควงคู่ชู้ชื่น ร่วมงาน วิวาห์ใต้สมุทรทะเลตรัง ครั้งที่ 24 พาเที่ยวเขาไม้แก้วพิสดาร แหล่งท่องเที่ยวที่ใหม่ และเช็กอินจุดเที่ยวชื่อดัง จ.ตรัง ภายใต้คอนเซปต์ทะเลตรัง สีชมพู
วันวาเลนไทน์,วันวาเลนไทน์ 2020,วันวาเลนไทน์ 2563,วันแห่งความรัก,วิวาห์ใต้สมุทร,ข่าวทั่วไป